Ahojte 🙂
Dúfam, že sa máte dobre 🙂 Ja som momentálne v Trnave a mám radosť z pekného víkendu. V dnešnom článku vám ukážem, ktoré produkty som spotrebovala do dna. Produktov nie je veľmi veľa, ale aspoň zopár ich nájdete v článku. Niekedy sa zabudnem a vyhodím prázdny produkt alebo ho spotrebujem doma v Trebišove a neťahám prázdny obal so sebou do Trnavy. Ale tie, na ktoré som nezabudla, nájdete v dnešnom článku. V stručnej recenzii zhrniem, čo si o nich myslím. S produktami, ktoré spotrebujem do konca som spokojná. Väčšinou, ak mi nejaký produkt nevyhovuje, tak ho posuniem ďalej alebo vyhodím. Samozrejme vyhodím iba ten produkt, ktorý je totálny prepadák a viem, že nebude vyhovovať nikomu.
V drogérií DM som natrafila na tieto mini masky na pleť od BALEA. Ide o hydratačnú masku v maličkom balení. Na oko vyzerá, že táto maska je malá, ale kľudne vám vydrží aj na dve použitia. Maska obsahuje kyselinu hyalurónovu a avokádový olej. Mala by posilniť pleť a podporovať tvorbu nových buniek. Aplikovala som si ju večer a nechcela pôsobiť celú noc. Ráno som masku zmyla vodou. Pleť bola jemná a hydratovaná. Tým, že pôsobila celú noc, tak pleť dostatočne vyživila. Tuším boli viaceré druhy, ale nepamätám si aké. Maska stála asi 1 euro. 🙂 Ako varianta na cestovanie super. Kúpiš v drogérií DM.
Tento produkt bol u mňa dlhšiu dobu a môžem s kľudným svedomím napísať, že bol geniálny. MAKEUP REVOLUTION-PRO HYGIENE, je mydlo na umývanie štetcov. Produkt ubúdal pomaly a štetce krásne vyčistil. Toto potrebujem znovu!
Kúpiš tu —> PRO HYGIENE
Veľmi rada používam BALEA sprchovacie gély a tento patrí k mojím obľúbeným, mám už tretie balenie. Je praktické, veľké, krásne pení a pleť nevysušuje. Jeho vôňa je svieža a vonia po ovocí. Celkovo tieto balea sprchovacie gély mám rada a samozrejme aj ich dokonalé limitky. Ceny týchto sprchovacích gélov sú nízke a fakt sa oplatia. Kúpiš v drogérií DM.
Túto micelárnu vodu AVÉNE-EAU THERMALE v spreji ste už na mojom blogu mohli vidieť. Je to skvelý produkt, keď je vaša pleť suchá a potrebujete ju osviežiť. V lete bola mojím verným spoločníkom. Teraz ju používam pred nanesením make-upu, pleť osvieži a zhydratuje. Nebojte sa ju použiť aj na make-up, ale z väčšej vzdialenosti. Jej malé balenie je vhodné do kabelky a máte ho celý deň po ruke, alebo si môžete zaobstarať väčšie balenie, ktoré je vhodné na domáce použitie. Kúpiš v drogérií DM alebo v lekárni.
CLINIQUE-CLARIFYING LOTION CLARIFIANTE, rada C je určená pre problematickú pleť. Čistiacu vodu som použivala spolu s čistiacou penou a krémom z tej istej rady. Je to síce drahšia značka, ale ja som s ňou bola veľmi spokojná. Obsahovala alkohol čo napomáhalo vysušovaniu problematických partií na pleti. Pleť pekne vyčistila a používala som ju ako poslednú fázu pred krémom. Vydržala mi veľmi dlho, keďže produktu stačí málo. Odporúčam používať už na vyčistenú pleť. Kúpiš vo Fan parfumérií alebo v predajni Clinique Aupark Bratislava, poprípade na NOTINO .
SCHWARZKOPF-GOT2B nie je nič nové a požívam to pravideľne. Je to jemnučký prášok, ktorý slúži na vytváranie objemu. Niečo ako lak v prášku? Používam ho skoro každý deň. Vyskúšala som tento produkt aj od iných značiek, ale ani jeden sa mu nevyrovnal. Aplikujem si malé množstvo na prsty a jemne ho vmasírujem na miesto kde chcem vytvoriť objem. S produktom musíte narábať opatrne, lebo dokáže urobiť riadnu šarapatu. Nikdy si ho neaplikujte na vrch vlasov, ale vždy od korienkov vlasov. Trvalo mi dlhšie kým som prišla na tú najlepšiu variantu aplikácie, ale stojí to zato. Kúpiš v každej drogérií.
BENEFIT-THE PORE FESSIONAL je báza pod make-up, ktorú som žiaľ mala len ako mini balenie, ale raz si ju určite zaobstarám v plnej veľkosti. Báza je jemná, póry dokonalé vyhladí a rozumie si s každým make-upom. Pleť je po nej zamatovo jemná a rýchlo sa vstrebe. Používam ju len na problematickú T zónu, kde sa moja pleť najviac mastí. Make-up mi po nej drží oveľa dlhšie. Pleť nevysušuje a aj takéto malé balenie mi vydržalo celkom dlho. Kúpiš v parfumérií Douglas BA.
BIODERMA-SENSIBIO H2O, moja milovaná stálica, ktorú používam večnosť. Je určená pre citlivú pleť. Čistím si s ňou pleť každé ráno a večer. Samozrejme ju používam aj na odlíčenie každodenného make-upu a poradí si s ním ľahko. Aj keď niekedy používam inú micelárnu vodu, tak túto mám doma stále. Spotrebovala som ju na desiatky veľkých balení. Nedráždi pleť ani oči, s make-upom si poradí ľahko a nevysušuje pokožku. Vyskúšala som už mnoho micelárnych vôd, ale táto je pre mňa zatiaľ najlepšia. Kúpiš v drogérií DM alebo v lekárni.
DERMACOL-INVISIBLE FIXING POWDER. Tento produkt bol u mňa dosť dlhú dobu, kým som ho spotrebovala. Na začiatku som si k nemu nevedela nájsť cestu a asi po roku som po ňom opäť siahla. Musím povedať, že je to výborný transparentný púder. Aplikovala som ho vždy beauty blendrom a využívala metódu baking. Je jemnučko namletý, nezanecháva fleky, nezalieza do vrások, make-up krásne zafixuje a zanechá matný finish. Nie je to ten biely prášok, ale skôr ma nude farbu, ktorá sa myslím hodí každému. Kúpiš ho v predajni Dermacol Aupark Bratislava alebo v drogérií.
ADIDAS-PRO CLEAR je antiperspirant, ktorý som mala stále hodený v kabelke. Neviem s istotou povedať, že je výborný, ale zasa nebolo to ani zlé. Pre mňa nebol veľmi účinný, čo sa potenia týka, skôr som ho používala na osvieženie a kvoli jeho krásnej vôni. Nezanecháva biele stopy na oblečení a je bez alkoholu. Balenie mi vydržalo dosť dlho a ak budem hľadať niečo podobné, tak s radosťou siahnem práve po tomto. Kúpiš asi všade. 😀
V tomto článku tretia micelárna voda L'ORÉAL, ktorá je vhodná na normálnu a zmiešanu pleť. Nebolo to nič zlé, ale make-up s ňou išiel dole trochu ťažšie. Nepatrím k trpezlivým ľuďom a štvalo ma, že to trvá dlhšie, ako som zvyknutá pri Bioderme. Ale! Oči ani pleť nedráždila a ak hľadáte micerálnu vodu na čistenie pleti a make-up si odstraňujete iným produktom, tak je to niečo pre vás. Kúpiš v drogérií.
FACE LOVE-ROSE (nie som si istá názvom značky, ale iný tam nevidím) textílna maska, na všetky typy pleti a k tomu všetkému je aj vegánska. Je to azíjska maska, ktorá je so zvieracím motívom. Každá maska ma svoj dizajn a je to úplne dokonalé. Mala som ešte jednu, ale neviem identifikovať či to je na 100% tuleň 😀 , ale prikladám fotku. Síce je zlej kvality, lebo nebola fotená cielene na blog. Maska by mala vašu pleť rozžiariť, hydratovať a to si aj splnila. Pleť po nej bola jemná, nemala som žiadne začervenanie ani pocit podráždenia na pleti. 🙂 Kúpiš v parfumérií Douglas Bratislava. Myslím, že toto je tip na super darček 🙂
A to by bolo všetko pre dnešný článok 🙂 Dúfam, že sa vám páčil a možno aj pomohol. 🙂
xxx